Sean Bean

Shaun Mark Bean (født 17. april 1959 i Sheffield, South Yorkshire i England) er en britisk film- og teaterskuespiller, kendt som Sean Bean. Bean er bl.a. kendt som Boromir i Ringenes Herre-filmen Eventyret om ringen, Eddard "Ned" Stark i tv-serien Game of Thrones og som skurk i James Bond-filmen GoldenEye.

Karriere 
Sean arbejdede i sin fars firma inden han bestemte sig for at blive skuespiller. Han blev optaget på Royal Academy of Dramatic Art (RADA) i Bloomsbury, London. RADA regnes for én af de fineste og ældste teaterskoler i verden. Efterfølgende var han med i en del forskellige teateropsætninger. Hans første succesfulde rolle var som Richard Sharpe i den britiske tv-serie Sharpe. 
I 1992 fik Sean Bean sin første rollen i en Hollywood-film. Her spillede han rollen som IRA-terroristen Sean Miller i filmen Patrioternes spil, overfor Harrison Ford. 
Der var dog ikke tale om et egentligt gennembrud. I de efterfølgende år spillede Sean med i en del forskellige tv-produktioner inden han i 1995 blev valgt til rollen som Alec Trevelyan i GoldenEye. Her spiller han James Bonds kollega, agent 006, som forråder MI6, og i stedet bliver skurk. Skurke-roller fik Sean Bean efterfølgende mange af, bl.a. i Ronin fra 1998 og i Michael Douglas-filmen Ikke Et Ord (Don’t say a Word) fra 2001.

De fleste kender bedst Sean Bean som Boromir i Ringenes Herre, og det selv om han kun er med i Eventyret om ringen, den første film i trilogien. Som Boromir er Sean egentlig på de godes side, som medlem af broderskabet, der skal hjælpe Frodo med at tilintetgøre den farlige ring. Men hans talent for at spille den utilregnelige skurk kommer også til udtryk her, da han bliver draget af ringens kræfter.
Efter Ringenes Herre har Sean Bean bl.a. spillet Odysseus i Troy (2004) og spillet overfor Nicolas Cage i National Treasure og overfor Jodie Foster i Flightplan.

Han fik prisen som bedste mandlige skuespiller for sin rolle som transvestitten Simon/Tracie i BBC's tv-serie Anklaget (Accused) ved "Royal Television Society's Programme Awards 2012".

Udvalgt filmografi

Film 
 Patriot Games (1992) – Sean Miller
 Shopping (1994) – Venning
 GoldenEye (1995) – Alec Trevelyan / Janus
 When Saturday Comes (1996) – Jimmy Muir
 Anna Karenina (1997) – grev Alexej Kirillovich Vronski
 Airborne (1998) – Dave Toombs
 Ronin (1998) – Spence
 Essex Boys (2000) – Jason Locke
 Ringenes Herre - Eventyret om Ringen – The Lord of the Rings: The Fellowship of the Ring (2001) – Boromir
 Ikke et Ord – Don't Say a Word (2001) –  Patrick Koster
 Equilibrium (2002) – Errol Partridge
 Tom & Thomas (2002) – Paul Shepherd
 The Big Empty (2003) – Cowboy
 National Treasure (2004) – Ian Howe
 Troy (2004) – Odysseus
 North Country (2005) – Kyle
 Flightplan (2005) – Captain Marcus Rich
 The Island (2005) – Dr. Merrick
 The Dark (2005) – James
 Silent Hill (2006) – Chris Da Silva
 The Hitcher (2007) – John Ryder
 Outlaw (2007) – Danny Bryant
 Far North (2007) – Loki
 Ca$h (2010) – Pyke/Reese Kubic
 Death Race 2 (2010) – Markus Kane
The Martian (2015) - Mitch Henderson

Tv-serier 
The Frankenstein Cronicles - John Marlott
 Game of Thrones (2011) – Eddard "Ned" Stark
Inspector Morse - Mr. Bailey

Sharpe's rifles - Richard Sharpe

Computerspil 
 The Elder Scrolls IV: Oblivion (2006) – Martin Septim
 Civilization VI (2016) – Fortæller

Trivia 

 Har et ar over sit øje, som han fik af Harrison Ford under en kampscene i Patrioternes spil.
 Gik til audition for rollen som James Bond i The Living Daylights.
 Er med i musikvideoen til Moby’s "We Are All Made of Stars".

Eksterne henvisninger 

 

Filmskuespillere fra England
Teaterskuespillere fra England
Tv-skuespillere fra England
Stemmeskuespillere
Personer fra Sheffield
James Bond-skurke